
Datum: 07.10.2025



OBČINSKI SVET OBČINE IG



Zadeva: Seznanitev in obravnava predloga Sporazuma o skupnem zagotavljanju izvajanja gospodarskih javnih služb oskrbe s pitno vodo in odvajanja odpadne vode



Pravna podlaga:
9. in 140. člen Ustave RS; Uradni list RS, št. 33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90,97,99, 75/16 – UZ70a in 92/21 – UZ62a)
Zakon o lokalni samoupravi (21. člen Zakona o lokalni samoupravi; ZLS; Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K),
Zakon o oskrbi s pitno vodo ter odvajanju in čiščenju komunalne odpadne vode (Uradni list RS, št. 21/25; ZOPVOOV) 
Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40; ZGJS)


Obrazložitev
Občina Ig, režijski obrat je trenutni izvajalec javne službe oskrbe s pitno vodo in odvajanja komunalne odpadne vode. Zaradi novi predpisov in vse večjih zahtev režijski obrat dolgoročno in s trenutnim stanjem zaposlenih ni zmožen zagotavljati izvajanja javne službe oskrbe s pitno vodo in javne službe odvajanja komunalne odpadne vode. 
S strani pravnih strokovnjakov je bilo pripravljeno pravno mnenje o dopustnosti sklenitve neposredne koncesije med občino Ig in Javnim podjetjem Vodovod Kanalizacija Snaga, d.o.o., Ljubljana. Občina bo podelila neposredno koncesijo za javno službo odvajanja odpadne vode Javnemu podjetju Vodovod Kanalizacija Snaga d.o.o. ter določila tega izvajalca tudi kot izvajalca storitev gospodarske javne službe oskrbe s pitno vodo po drugem odstavku 28. člena ZOPVOOV.
Javno podjetje Vodovod Kanalizacija Snaga d.o.o., Ljubljana je že pred 1.7.2009 opravljalo obe javni službi v občini Ig. S sodelovanjem vseh občin in izvajalca javne službe bo doseženo varnejše in učinkovitejše izvajanje javnih služb zaradi skupne uporabe resursov in porazdelitev skupnih fiksnih stroškov na več enot izvedenih storitev, kar prinaša sinergijske učinke tako v obliki nižjih cen na enoto storitev kot predvsem v večji sigurnosti zagotavljanja pogojev za njihovo izvajanje za vse občine podpisnice.


Finančne posledice:
Sprememba izvajalca javne služb bo pozitivno vplivala na stroške uporabnikov javnih storitev, saj bo cena enotna za vse uporabnike izvajalca.


Predlog sklepa: 
Občinski svet se je seznanil in obravnaval Sporazum o skupnem zagotavljanju izvajanja gospodarskih javnih služb oskrbe s pitno vodo in odvajanja odpadne vode in nanj nima pripomb ter se strinja s sklenitvijo sporazuma.


Pripravili:
Odvetniška pisarna Mužina, Žvipelj in partnerji d.o.o.
Katja Ivanuš, vodja režijskega obrata           
                                                               





									  Zlatko Usenik 
									       ŽUPAN










	












[image: ]

ID za DDV: 47731206  I  Matična številka: 5874769000  I  Transakcijski račun: SI56 0123 7010 0000 320

image1.jpeg




image2.emf

